Die Evangelies-Lutherse Kerk in Namibië (Engels: The Evangelical Lutheran Church in Namibia, ELCIN) is die grootste van drie Lutherse kerke in Namibië met ongeveer 700 000 lidmate wat hoofsaaklik in die noorde van die land gevestig is. Die twee ander kerke is die merendeels Suid-Namibiese Evangelies-Lutherse Kerk in die Republiek van Namibië en die Duitssprekende Evangelies-Lutherse Kerk in Namibië (DELK). Die Evangelies-Lutherse Kerk in Namibië, wat vroeër as Evangelies-Lutherse Kerk In Ovambo-Kavango bekend gestaan het, was deel van die opposisie teen die Suid-Afrikaanse beleid van rasseskeiding gedurende die Suid-Afrikaanse administrasie van Suidwes-Afrika/Namibië en het die onafhanklikheidstryd aktief gesteun. Die huidige voorsitter is dr. Shekutaamba V. V. Nambala. "www.lutheranworld.org: Statistiek" (PDF). Geargiveer vanaf die oorspronklike (PDF) op 26 September 2011. Besoek op 29 April 2014. "Wêreldraad van Kerke: Evangelies-Lutherse Kerk in Namibië". Geargiveer vanaf die oorspronklike op 30 Augustus 2008. Besoek op 29 April 2014.